Z á p i s n i c a  č. 1/2016
zo zasadnutia Rady školy pri Materskej škole v Prešove na Budovateľskej ulici č. 8

Termín konania: 14. januára 2016 od  16.00 h. do 17.00 h.
Miesto konania zasadnutia: Materská škola Budovateľská 8,  Prešov
Prítomní: viď. prezenčnú listinu, ktorá tvorí prílohu tejto zápisnice

Program:       1. Otvorenie
2. Rada školy – zvolenie jej predsedu a podpredsedu; funkčné obdobie
3. Zápis detí do MŠ pre školský rok 2016/2017 - kritéria na prijatie
4. Rozpočet MŠ pre kalendárny rok 2016
5. Výberové konanie na riaditeľa MŠ
6. Iné
7. Záver

K bodu č. 1

V úvode zasadnutia riaditeľka MŠ p. Miklášová privítala prítomných na zasadnutí Rady školy (ďalej len ,,RŠ“). Keďže na zasadnutí boli prítomní ôsmi členovia RŠ z deviatich t.j. nadpolovičná väčšina všetkých jej členov, bola RŠ uznaná za uznášania schopnú. Na zasadnutie RŠ bola prizvaná ako hosť aj p. Ľudmila Kravčáková. Termín tohto zasadnutia bol oznámený členom RŠ e-mailom zo dňa 07.01.2016, ktorým boli všetci členovia RŠ zároveň pozvaní na jej zasadnutie dňa 14.01.2016. Súčasťou pozvánky bol aj program tohto zasadnutia.

K bodu č. 2  

Vzhľadom k skutočnosti, že dvom členkám RŠ zvoleným za zástupcov rodičov v zmysle Štatútu RŠ skončilo členstvo v RŠ, pričom išlo zároveň o predsedníčku a podpredsedníčku RŠ, bola do skončenia funkčného obdobia RŠ za predsedníčku RŠ zvolená Ivana Vaculčiaková a za podpredsedníčku RŠ Martina Brandtová. Funkčné obdobie RŠ končí 31.03.2016, preto budú v súlade so štatútom RŠ uskutočnené nové voľby do RŠ.

K bodu č. 3 

Pani riaditeľka v ďalšom bode informovala prítomných o zmene zákona č. 245/2008 Z. z. v znení neskorších predpisov (školský zákon), podľa ktorého zápis detí na plnenie povinnej školskej dochádzky v základných školách sa koná od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku. Vzhľadom k tejto zmene zákona je z organizačných dôvodov potrebné zápis detí do MŠ pre školský rok 2016/2017 stanoviť v termíne od 18.04.2016 – 20.05.2016. V súvislosti so zápisom detí do MŠ p. riaditeľka ďalej uviedla, že v školskom roku 2015/2016 je v MŠ celkovo 35 predškolákov, predpoklad odchádzajúcich do základnej školy je 33 predškolákov.  
V zmysle kritérií na prijatie dieťaťa do MŠ Budovateľská na šk. rok 2016/2017 pri vyššom počte prihlásených detí, ako je možné prijať, sa prednostne prijímajú:
a)	deti s odloženou povinnou školskou dochádzkou, ktoré do 15. marca príslušného kalendárneho roku odovzdajú písomné rozhodnutie riaditeľa ZŠ, v ktorej bolo dieťa na zápise, o odklade školskej dochádzky dieťaťa
b)	 deti, ktoré do 31. augusta príslušného kalendárneho roku dovŕšia piaty rok veku a do určeného termínu (do 15. marca) príslušného kalendárneho roka podajú žiadosť do MŠ
c)	deti, ktoré majú v tunajšej MŠ súrodenca, alebo MŠ ich súrodenec navštevoval.
Ak pri prijímaní počas školského roka viac detí súčasne spĺňa uvedené podmienky rozhoduje, v ktorej vekovej skupine je voľné miesto.

K bodu č. 4 

V ďalšom bode p. Ľudmila Kravčáková informovala členov RŠ o výške schváleného rozpočtu pre MŠ na kalendárny rok 2016. Rozpočet MŠ na rok 2016 bol zriaďovateľom stanovený na sumu 236.700,- Eur, čo predstavuje výrazné zníženie oproti roku 2015, v ktorom bol rozpočet MŠ stanovený  v sume 259.022,- Eur. Pani riaditeľka informovala, že koeficient na dieťa bol pre kalendárny rok 2016 znížený na sumu 1.900,- Eur; 1/12 rozpočtu, ktorá predstavuje sumu 17.892,- Eur pokryla len mzdové náklady na december 2015 a nie prevádzku školy, preto je réžiu na mesiac január 2016 potrebné dofinancovať sumou vo výške 3.000,- Eur. 

K bodu č. 5 

Vzhľadom k uplynutiu funkčného obdobia riaditeľky MŠ, členovia RŠ navrhli, aby sa výberové konanie na vymenovanie riaditeľa MŠ konalo v súlade s termínom vypísaným zriaďovateľom a to do skončenia funkčného obdobia RŠ teda do 31.03.2016.

K bodu č. 6

V ďalšom bode prítomní diskutovali o situácii ohľadne dotácie Ministerstva školstva SR, ktorá bola na základe rozhodnutia zriaďovateľa vrátená Ministerstvu školstva. RŠ vyjadrila poľutovanie nad vzniknutou situáciou, keďže záujem rodičov o umiestnenie detí do MŠ Budovateľská dlhodobo prevyšuje kapacity MŠ. Pani riaditeľka informovala členov RŠ o ďalších plánovaných opatreniach (ďalší orez topoľov na školskom dvore a iné). 

K bodu č. 7

Pani riaditeľka poďakovala členom RŠ za konštruktívny prístup k rokovaniu a zároveň skonštatovala, že najbližšie zasadnutie RŠ sa uskutoční podľa potreby a jednotliví členovia RŠ naň budú pozvaní e-mailovou poštou. Zasadnutie RŠ ukončila jej predsedníčka návrhom uznesení, ktoré členovia RŠ jednohlasne schválili v nasledujúcom znení:

UZNESENIE č. 1

Rada školy pri Materskej škole v Prešove na Budovateľskej ulici č. 8 schvaľuje výsledky volieb na predsedu a podpredsedu RŠ nasledovne:
Predsedníčka Rady školy: JUDr. Ivana Vaculčiaková
Podpredsedníčka Rady školy: Ing. Martina Brandtová
  
UZNESENIE č. 2

Rada školy pri Materskej škole v Prešove na Budovateľskej ulici č. 8 navrhuje termín zápisu detí do Materskej školy v termíne od 18.04.2016 do 20.05.2016 a schvaľuje nasledujúce kritéria pre prijatie dieťaťa do MŠ: 
Pri vyššom počte prihlásených detí, ako je možné prijať, sa prednostne prijímajú:
a)	deti s odloženou povinnou školskou dochádzkou, ktoré do 15.mája príslušného kalendárneho roku odovzdajú písomné rozhodnutie riaditeľa ZŠ, v ktorej bolo dieťa na zápise o odklade školskej dochádzky dieťaťa
b)	deti, ktoré do 31. augusta prísl. kalendárneho roku dovŕšia piaty rok veku a do určeného termínu (spravidla do 15. marca) prísl. kalendárneho roka podajú žiadosť do MŠ
c)	deti, ktoré majú v tunajšej MŠ súrodenca, alebo MŠ ich súrodenec navštevoval

UZNESENIE č. 3

Rada školy pri Materskej škole v Prešove na Budovateľskej ulici č. 8 berie na vedomie výšku schváleného rozpočtu pre MŠ na kalendárny rok 2016 v sume 236.700,- Eur a navrhuje dofinancovanie za mesiac január 2016 vo výške 3000,- Eur. 

UZNESENIE č. 4

Rada školy pri Materskej škole v Prešove na Budovateľskej ulici č. 8 navrhuje, aby sa výberové konanie na vymenovanie riaditeľa MŠ konalo v súlade s termínom vypísaným zriaďovateľom a to do skončenia funkčného obdobia RŠ teda do 31.03.2016.

V Prešove 14.01.2016                            
  
Zapísala: JUDr. Ivana Vaculčiaková
                 predsedníčka RŠ

Kontroloval: